Na temelju članka 1. Odluke o dodjeli nagrade najuspješnijim učenicima srednjih škola s područja Općine Viškovci (Službeni glasnik Općine Viškovci 12/21) općinski načelnik Općine Viškovci raspisuje:

**J A V N I  P O Z I V**

**za podnošenje prijedloga za dodjelu Nagrade najuspješnijim učenicima četverogodišnjih srednjih škola s područja Općine Viškovci**

**Članak 1.**

Pravo na ostvarivanje nagrade imaju učenici koji su završili četverogodišnju školu. Prva novčana nagrada iznosi 199,08 eura, druga novčana naknada iznosi 132,72 eura i treća novčana naknada iznosi 66,36 eura.

**Članak 2.**

Na javni poziv za dodjelu nagrade mogu se prijaviti državljani Republike Hrvatske, učenici koji su završili četverogodišnju srednju školu, bez obzira na mjesto gdje pohađaju srednju školu koji ispunjavaju slijedeće uvjete:

* da imaju prijavljeno prebivalište na području Općine Viškovci tijekom školovanja
* da imaju ostvaren prosjek najmanje 4,6
* prijaviti se mogu učenici koji su završili srednju školu u godini koja prethodi godini raspisivanja javnog poziva

Dodatne bodove dobivaju učenici koji su sudjelovali na županijskim ili državnim natjecanjima.

**Članak 3.**

Prilikom prijave na javni poziv za dodjelu nagrade potrebno je priložiti slijedeću dokumentaciju:

1. zahtjev
2. presliku važeće osobne iskaznice
3. potvrda o prebivalištu
4. preslike svjedodžbe od svih razreda
5. presliku dokaza o sudjelovanju na natjecanjima

Godišnje nagrade dodjeljuju se isključivo prema rang listi učenika prijavljenih na javni poziv, formiranoj na osnovu prosjeka ocjena s tim da učenici koji su sudjelovali na županijskim i državnim natjecanjima dobivaju dodatne bodove.

Članak 4.

Dokumentacija iz članka 3. šalje se isključivo elektroničkom poštom na e mail adresu: opcina.viskovci1@gmail.com do 25. travnja 2025.

Članak 5.

Povjerenstvo u roku od 8 dana računajući od isteka roka za podnošenje prijava utvrđuje rang listu na temelju prosjeka ocjena.

Nagrade se dodjeljuju učenicima koji na rang listi zauzimaju od 1. do 3. mjesta, a Odluku o isplati nagrade dobitnicima donosi Općinski načelnik.

Članak 6.

Ovaj poziv, odluka i prijavnica biti će objavljeni na službenoj web stranici Općine Viškovci i na oglasnoj ploči.

Klasa:602-02/25-01/02

Urbroj:2158-40-02-02-25-01

Viškovci, 08. travnja 2025.

OPĆINSKI NAČELNIK

 Petar Zorić v.r.